Държавен вестник, бр. 104, 2023 г., стр. 39

БРОЙ  104	
Д Ъ Р Ж А В Е Н  В Е С Т Н И К 	
СТР.  39  
3. контролира изпълнението на решенията 
на Националния съвет;
4. определя ръководителите и състава на 
работните групи по чл. 7;
5. информира Министерския съвет за ре­
шения на Националния съвет;
6. внася проекти на нормативни актове в 
Министерския съвет относно политиката за 
превенция и защита от домашното насилие.
(6) При отсъствие на председателя на 
Националния съвет неговите функции се из­
пълняват от заместник-председателя.
(7) Участието на членовете в дейността на 
Националния съвет е лично. При обективна 
невъзможност да участват в заседанията члено­
вете му се представляват от резервни членове, 
които се определят с решението по ал. 4.
(8) Административно-техническото, орга­
низационното, експертното и финансовото 
обслужване и подпомагане изпълнението на 
функциите на Националния съвет се осъ­
ществява от секретариат. Секретариат на 
Националния съвет е отдел „Превенция и 
защита от домашно насилие, сътрудничество 
по етнически и интеграционни въпроси и 
взаимодействие с гражданското общество“ 
в администрацията на Министерския съвет.
(9) Работата на Националния съвет се 
организира от секретар, който участва в не­
говите заседания. Секретар на Националния 
съвет е началникът на отдел „Превенция и 
защита от домашно насилие, сътрудничество 
по етнически и интеграционни въпроси и вза­
имодействие с гражданското общество“ в ад­
министрацията на Министерския съвет. Сек-
ретарят на Националния съвет:
1. организира подготовката и провеждането 
на заседанията на Националния съвет;
2. координира изготвянето на анализи, 
експертизи, становища, инициативи и мерки 
по въпроси от компетентността на Нацио­
налния съвет;
3. организира и координира изпълнението 
на решенията на Националния съвет;
4. координира взаимодействието с инсти­
туции и заинтересовани страни, свързани с 
политиката по превенция и защита от до­
машното насилие;
5. изпълнява и други функции, възложени 
му от председателя на Националния съвет и 
от главния секретар на Министерския съвет.
(10) В заседанията на Националния съ­
вет по покана на председателя може да 
участват като наблюдатели без право на 
глас: омбудсманът на Република България, 
народни представители, представители на 
органите на съдебната власт, представители 
на академичните среди, представители на 
юридически лица и международни органи­
зации с представителства в страната, които 
извършват дейност по превенция и защита 
от домашното насилие, ръководители на 
други държавни органи, представители на 
органи на местното самоуправление и мест­
ната администрация, на професионални и 
граждански организации, други длъжностни 
лица и експерти.
Чл. 7. За подпомагане изпълнението 
на функциите на Националния съвет към 
него могат да се създават работни групи и 
експертни мрежи. Работните групи и екс­
пертните мрежи се създават с решение на 
Националния съвет.
Г л а в а  т р е т а
ПРАВИЛА ЗА ИЗБОР НА ЮРИДИЧЕСКИ 
ЛИЦА С НЕСТОПАНСКА ЦЕЛ ПО ЧЛ. 6А, 
АЛ. 5 ОТ ЗЗДН, КОИТО ОСЪЩЕСТВЯВАТ 
ДЕЙНОСТ ПО ПРЕВЕНЦИЯ И ЗАЩИТА 
ОТ ДОМАШНОТО НАСИЛИЕ
Чл. 8. (1) Изборът на юридически лица с 
нестопанска цел по чл. 6а, ал. 5 от ЗЗДН, които 
осъществяват дейност по превенция и защита 
от домашното насилие, се извършва чрез пуб­
лична и прозрачна процедура, която включва:
1. публикуване на покана за участие в 
избор за членове на Националния съвет на 
интернет страницата на Националния съвет 
в Портала за консултативните съвети;
2. подаване на заявления за участие в 
избора по т. 1;
3. определяне на членове на Националния 
съвет.
(2) Организациите, които представляват 
тези членове на Националния съвет по ал. 1 
и свързаните с тях лица по смисъла на § 1, 
т. 4 и 5 от преходните и заключителните 
разпоредби от ЗЗДН, не могат да участват с 
проекти за финансиране по реда на чл. 6е, 
ал. 6 от същия закон.
(3) На интернет страницата на Националния 
съвет в Портала за консултативните съвети 
се публикува поканата за участие в избор за 
членове на Националния съвет на юридичес-
ки лица с нестопанска цел по чл. 6а, ал. 5 
от ЗЗДН заедно с формуляр на заявление и 
декларация, които са утвърдени от председа­
теля на Националния съвет. 
(4) Юридическите лица с нестопанска цел 
по ал. 3 трябва да отговарят на следните общи 
критерии към датата на подаване на заявление 
за участие в процедурата по избор:
1. да са регистрирани по Закона за юри­
дическите лица с нестопанска цел като юри­
дически лица с нестопанска цел най-малко 
от 2 години;
2. да са действащи и да извършват дейност 
по превенция и защита от домашно насилие 
не по-малко от 2 години.
(5) В 5-дневен срок от публикуването на 
обявата юридическите лица с нестопанска 
цел подават писмено заявление по ал. 3 пред 
Секретариата, като към него се прилагат:
1. списък с описание на опита в разра­
ботването, изпълнението, мониторинга или 
оценката на програми, политики и проекти 
в областта на защитата и превенцията от до­
машно насилие, както и документи, доказващи 
наличието на изисквания опит по ал. 4, т. 2;